Paġna Dawn it-testi huma disponibbli fuq: Lingwa tal-proċedura: il-lingwi uffiċjali kollha Ir-Renju tal-Belġju (rappreżentanti: C. Pochet, L. Van den Broeck, M. Jacobs u J.-C. Halleux, aġenti) It-Taqsima F tal-Kapitolu Tmienja tal-Ftehim Ekonomiku u Kummerċjali Komprensiv (CETA) bejn il-Kanada, minn naħa waħda, u l-Unjoni Ewropea u l-Istati Membri tagħha, min-naħa l-oħra, iffirmat fi Brussell fit-30 ta' Ottubru 2016, hija kompatibbli mad-dritt primarju tal-Unjoni Ewropea. Lingwa tal-kawża: l-Olandiż L-Artikoli 107 u 108 TFUE għandhom jiġu interpretati fis-sens li qorti nazzjonali ma tistax tevalwa l-konformità ta' kundizzjoni ta' residenza bħal dik inkwistjoni fil-kawża prinċipali mal-Artikolu 56(1) KE, li sar l-Artikolu 63(1) TFUE, fil-każ fejn l-iskema ta' rimbors tat-taxxa fuq id-dividendi kkonċernata tikkostitwixxi skema ta' għajnuna. Lingwa tal-kawża: it-Taljan Ir-rikors huwa miċħud. Ir-Repubblika Taljana hija kkundannata tbati, minbarra l-ispejjeż rispettivi tagħha, dawk sostnuti mill-Kunsill tal-Unjoni Ewropea. Ir-Renju ta' Spanja kif ukoll il-Kummissjoni Ewropea għandhom ibatu l-ispejjeż rispettivi tagħhom. Lingwa tal-kawża: l-Ispanjol L-Artikolu 13(1)(b) tar-Regolament tal-Kunsill (KE) Nru 510/2006 tal-20 ta' Marzu 2006 dwar il-protezzjoni ta' l-indikazzjonijiet ġeografiċi u d-denominazzjonijiet ta' l-oriġini għall-prodotti agrikoli u l-oġġetti ta' l-ikel, għandu jiġi interpretat fis-sens li l-evokazzjoni ta' denominazzjoni rreġistrata tista' sseħħ bl-użu ta' sinjali figurattivi. L-Artikolu 13(1)(b) tar-Regolament Nru 510/2006 għandu jiġi interpretat fis-sens li l-użu ta' sinjali figurattivi li jevokaw iż-żona ġeografika li magħha hija marbuta denominazzjoni ta' oriġini, msemmija fl-Artikolu 2(1)(a) ta' dan ir-regolament, jista' jikkostitwixxi evokazzjoni tagħha, inkluż fil-każ fejn l-imsemmija sinjali figurattivi jintużaw minn produttur stabbilit f'dan ir-reġjun, iżda li l-prodotti tiegħu, simili jew komparabbli ma' dawk protetti minn din id-denominazzjoni ta' oriġini, ma humiex koperti minnha. Il-kunċett ta' konsumatur medju normalment informat u raġonevolment attent u avżat, li l-qorti nazzjonali għandha tagħmel riferiment għall-perċezzjoni tiegħu sabiex tiddetermina l-eżistenza ta' "evokazzjoni" fis-sens tal-Artikolu 13(1)(b) tar-Regolament Nru 510/2006, għandu jinftiehem bħala li jagħmel riferiment għall-konsumaturi Ewropej, inklużi l-konsumaturi tal-Istat Membru li fih jiġi mmanifatturat il-prodott li jagħti lok għall-evokazzjoni tad-denominazzjoni protetta jew li miegħu din id-denominazzjoni hija ġeografikament marbuta, u li fih dan jiġi prinċipalment ikkonsmat. Lingwa tal-kawża: il-Franċiż L-Artikolu 15 tal-Konvenzjoni dwar il-ġurisdizzjoni u r-rikonoxximent u l-eżekuzzjoni ta' sentenzi f'materji ċivili u kummerċjali, iffirmata fit-30 ta' Ottubru 2007, li ġiet approvata f'isem il-Komunità bid-Deċiżjoni tal-Kunsill 2009/430/KE tas-27 ta' Novembru 2008 għandu jiġi interpretat fis-sens li, bil-għan li jiġi ddeterminat jekk ftehim ta' kreditu huwiex ftehim ta' kreditu konkluż minn "konsumatur" fis-sens ta' dan l-Artikolu 15, ma għandux jiġi vverifikat li dan jaqa' fil-kamp ta' applikazzjoni tad-Direttiva 2008/48/KE tal-Parlament Ewropew u tal-Kunsill tat-23 ta' April 2008 dwar ftehim ta' kreditu għall-konsumatur u li tħassar id-Direttiva tal-Kunsill 87/102/KEE, fis-sens li l-ammont totali tal-kreditu inkwistjoni ma jaqbiżx il-limitu massimu stabbilit fl-Artikolu 2(2)(ċ) ta' dik id-direttiva u li huwa irrilevanti, f'dan ir-rigward, li d-dritt nazzjonali li jittrasponi l-imsemmija direttiva ma jipprevedix limitu massimu ogħla. Lingwa tal-kawża: l-Olandiż Il-punti 1 u 3 tal-Kapitolu VII tas-Sezzjoni I tal-Anness III tar-Regolament (KE) Nru 853/2004 tal-Parlament Ewropew u tal-Kunsill tad-29 ta' April 2004 li jistabbilixi ċerti regoli speċifiċi ta' iġjene għall-ikel li joriġina mill-annimali għandhom jiġu interpretati fis-sens li wara l-qatla l-laħam għandu jitkessaħ fil-bini tal-biċċerija stess sakemm il-laħam jilħaq, fil-partijiet kollha tiegħu, temperatura ta' mhux iktar minn 7 gradi Celsius, qabel ma jseħħ kwalunkwe trasbord ta' dan il-laħam f'vettura li tkessaħ. Lingwa tal-kawża: il-Franċiż L-Artikolu 20(2) tad-Direttiva tal-Kunsill 2008/9/KE tat-12 ta' Frar 2008 li tistabbilixxi regoli dettaljati għar-rifużjoni tat-taxxa fuq il-valur miżjud, prevista fid-Direttiva 2006/112/KE, għal persuni taxxabbli mhux stabbiliti fl-Istat Membru ta' rifużjoni iżda stabbiliti fi Stat Membru ieħor, għandu jiġi interpretat fis-sens li t-terminu ta' xahar previst f'din id-dispożizzjoni sabiex tiġi pprovduta lill-Istat Membru ta' rimbors l-informazzjoni addizzjonali mitluba minn dan l-Istat Membru ma huwiex terminu ta' dekadenza li jimplika, fil-każ ta' qbiż ta' dan it-terminu jew tal-assenza ta' tweġiba, li l-persuna taxxabbli titlef il-possibbiltà li tirregolarizza t-talba tagħha għal rimbors permezz tal-produzzjoni, direttament quddiem il-qorti nazzjonali, ta' informazzjoni addizzjonali sabiex tiġi stabbilita l-eżistenza tad-dritt għar-rimbors tat-taxxa fuq il-valur miżjud. Lingwa tal-kawża: il-Pollakk L-ewwel paragrafu (c) tal-Artikolu 66 tad-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud, kif emendata bid-Direttiva tal-Kunsill 2010/45/UE tat-13 ta' Lulju 2010, għandu jiġi interpretat fis-sens li ma jipprekludix, fil-każ ta' assenza ta' ħruġ jew ta' ħruġ tardiv tal-fattura relatata mal-għoti tal-provvista ta' servizzi, li l-aċċettazzjoni formali ta' din il-provvista ta' servizz titqies bħala l-mument meta twettqet l-imsemmija provvista, fil-każ fejn, bħal fil-kawża prinċipali, l-Istat Membru jipprevedi li t-taxxa ssir eżiġibbli mal-iskadenza ta' terminu li jibda jiddekorri mill-jum li fih tkun twettqet il-provvista, sa fejn, minn naħa, il-formalità tal-aċċettazzjoni ġiet miftiehma mill-partijiet fil-kuntratt li jivvinkolahom mat-termini ta' dispożizzjonijiet kuntrattwali relatati mar-realtà ekonomika u kummerċjali tal-qasam li fih tkun twettqet il-provvista ta' servizz u, min-naħa l-oħra, li din il-formalità tikkorrispondi mat-tlestija materjali tal-provvista ta' servizz u tiffissa b'mod definittiv l-ammont tal-korrispettiv dovut, liema fatt għandu jiġi vverifikat mill-qorti tar-rinviju. Lingwa tal-kawża: il-Pollakk L-Artikolu 168(a) tad-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud għandu jiġi interpretat fis-sens li: jipprekludi leġiżlazzjoni nazzjonali, bħal dik inkwistjoni fil-kawża prinċipali, li tipprovdi l-estensjoni tal-kamp ta' esklużjoni tad-dritt għal tnaqqis tat-taxxa fuq il-valur miżjud (VAT), wara l-adeżjoni tal-Istat Membru kkonċernat għall-Unjoni, u li jimplika li persuna taxxabbli, fornitur ta' servizzi turistiċi, tkun imċaħħda, mid-dħul fis-seħħ ta' din l-estensjoni, tad-dritt li titnaqqas il-VAT imposta fuq ix-xiri ta' servizzi ta' akkomodazzjoni u ta' ristorazzjoni li din il-persuna taxxabbli tiffattura mill-ġdid lil persuni taxxabbli oħra fil-kuntest tal-provvista ta' servizzi turistiċi u, ma jipprekludix leġiżlazzjoni nazzjonali, bħal dik inkwistjoni fil-kawża prinċipali, li tipprovdi l-esklużjoni mid-dritt għal tnaqqis tal-VAT imħallsa fuq ix-xiri ta' servizzi ta' akkomodazzjoni u ta' ristorazzjoni, introdotta preċedentement għall-adeżjoni ta' dan l-Istat Membru għall-Unjoni u miżmuma wara din l-adeżjoni, skont it-tieni paragrafu tal-Artikolu 176 tad-Direttiva 2006/112, u li timplika li persuna taxxabbli, li ma tipprovdix servizzi turistiċi, tiġi mċaħħda mid-dritt li tnaqqas il-VAT imposta fuq ix-xiri ta' tali servizzi ta' akkomodazzjoni u ta' ristorazzjoni u li l-persuna taxxabbli tiffattura mill-ġdid lil persuni taxxabbli oħra. Lingwa tal-kawża: il-Kroat Billi ma kkonstatatx li l-massa ta' ġebel mibgħuta għar-rimi f'Biljane Donje (il-Kroazja) hija skart, u mhux prodott sekondarju, u hemm lok li tiġi ġestita bħala skart, ir-Repubblika ta' Kroazja naqset mill-obbligi tagħha bis-saħħa tal-Artikolu 5(1) tad-Direttiva 2008/98/KE tal-Parlament Ewropew u tal-Kunsill tad-19 ta' Novembru 2008 dwar l-iskart u li tħassar ċerti Direttivi; Billi ma ħaditx il-miżuri kollha neċessarji biex tiżgura li l-ġestjoni tal-iskart mibgħut għar-rimi f'Biljane Donje jsir mingħajr ma titqiegħed fil-periklu s-saħħa tal-bniedem u mingħajr ma ssir ħsara għall-ambjent, ir-Repubblika ta' Kroazja naqset mill-obbligi tagħha bis-saħħa tal-Artikolu 13 tad-Direttiva 2008/98. Billi ma ħaditx il-miżuri neċessarji biex tiżgura li d-detentur tal-iskart mibgħut għar-rimi f'Biljane Donje jittratta l-iskart huwa stess jew li jiġi ttrattat minn negozjant, stabbiliment jew impriża li jeffettwa tranżizzjonijiet ta' trattament tal-iskart jew minn kollettur pubbliku jew privat tal-iskart, ir-Repubblika ta' Kroazja naqset mill-obbligi tagħha bis-saħħa tal-Artikolu 15(1) tad-Direttiva 2008/98. Ir-Repubblika ta' Kroazja hija kkundannata għall-ispejjeż. Lingwa tal-kawża: l-Ispanjol L-Artikolu 7(1) u l-Artikolu 8 tad-Direttiva 97/67/KE tal-Parlament Ewropew u tal-Kunsill tal-15 ta' Diċembru 1997 dwar regoli komuni għall-iżvilupp tas-suq intern tas-servizzi postali tal-Komunità u t-titjib fil-kwalità tas-servizz, kif emendata bid-Direttiva 2008/6/KE tal-Parlament Ewropew u tal-Kunsill tal-20 ta' Frar 2008, għandhom jiġu interpretati fis-sens li jipprekludu leġiżlazzjoni nazzjonali, bħal dik inkwistjoni fil-kawża prinċipali, li tiggarantixxi lill-operatur innominat għall-provvista tas-servizz postali universali dritt esklużiv għad-distribuzzjoni ta' mezzi ta' postaġġ minbarra l-bolol postali. Lingwa tal-kawża: il-Litwan L-Artikoli 282 sa 292 tad-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud għandhom jiġu interpretati fis-sens li, meta kunsinna, favur l-istess xerrej, tinkludi żewġ proprjetajiet immobbli, marbuta min-natura tagħhom u inklużi f'kuntratt ta' bejgħ wieħed, u meta jinqabeż il-limitu annwali tad-dħul mill-bejgħ li jservi ta' referenza għall-applikabbiltà tal-iskema partikolari għall-impriżi żgħar prevista minn din id-direttiva, il-persuna taxxabbli hija obbligata tħallas it-taxxa fuq il-bażi tal-valur tal-kunsinna inkwistjoni kollha, jiġifieri billi jittieħed inkunsiderazzjoni l-valur taż-żewġ proprjetajiet li huma s-suġġett ta' din il-kunsinna, anki jekk it-teħid inkunsiderazzjoni tal-valur ta' waħda minn dawn il-proprjetajiet ma kienx iwassal sabiex jinqabeż l-imsemmi limitu annwali. Lingwa tal-kawża: ir-Rumen In-Nomenklatura Magħquda li tinsab fl-Anness I tar-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana, fil-verżjoni tagħha li tirriżulta mir-Regolament ta' Implimentazzjoni tal-Kummissjoni (UE) 2015/1754 tas-6 ta' Ottubru 2015, għandha tiġi interpretata fis-sens li apparat multifunzjonali tat-tip użat fil-vetturi bil-mutur li, bħal dak inkwistjoni fil-kawża prinċipali, jiġbor fih, fl-istess qafas, bħala l-funzjoni prinċipali, moniter tar-radjunavigazzjoni permezz ta' applikazzjonijiet installati minn qabel għan-navigazzjoni bil-GPS u, b'mod aċċessorju, apparat ta' emissjoni ta' xandir bir-radju, apparat għar-riproduzzjoni tal-awdjo u tal-vidjow, u skrin ta' qisien dijagonali ta' madwar 5 pulzieri (12.7 cm), għandu jiġi kklassifikat fis-subintestatura 85269120 ta' din in-nomenklatura. Lingwa tal-kawża: il-Finlandiz L-Artikolu 11(1) tad-Direttiva 2012/27/UE tal-Parlament Ewropew u tal-Kunsill tal-25 ta' Ottubru 2012 dwar l-effiċjenza fl-enerġija, li temenda d-Direttivi 2009/125/KE u 2010/30/UE u li tħassar id-Direttivi 2004/8/KE u 2006/32/KE, għandu jiġi interpretat fis-sens li, f'ċirkustanzi bħal dawk fil-kawża prinċipali, huwa ma jipprekludix tnaqqis fuq l-ispejjeż ta' aċċess għan-netwerk tal-elettriku mogħtija minn impriża tal-bejgħ bl-imnut tal-elettriku lill-klijenti finali li jkunu għażlu fattura elettronika. Lingwa tal-kawża: it-Taljan Il-prinċipji ta' ċertezza legali, ta' ugwaljanza fit-trattament u ta' trasparenza, kif previsti fid-Direttiva 2014/24/UE tal-Parlament Ewropew u tal-Kunsill tas-26 ta' Frar 2014 dwar l-akkwist pubbliku u li tħassar id-Direttiva 2004/18/KE, għandhom jiġu interpretati fis-sens li ma jipprekludux leġiżlazzjoni nazzjonali, bħal dik inkwistjoni fil-kawża prinċipali, li tipprovdi li n-nuqqas ta' indikazzjoni separata tal-ispejjeż ta' manodopera, f'offerta ekonomika ppreżentata fi proċedura ta' aġġudikazzjoni ta' kuntratt pubbliku, iwassal għall-esklużjoni ta' din l-offerta mingħajr il-possibbiltà ta' assistenza għar-redazzjoni tal-fajl, inkluż fil-każ fejn l-obbligu ta' indikazzjoni separata ta' dawn l-ispejjeż ma kienx ġie speċifikat fid-dokumentazzjoni tas-sejħa għal offerti, sa fejn din il-kundizzjoni u din il-possibbiltà ta' esklużjoni huma b'mod ċar previsti mil-leġiżlazzjoni nazzjonali dwar il-proċeduri ta' kuntratti pubbliċi li għaliha kien sar riferiment espliċitu. Madankollu, jekk id-dispożizzjonijiet tas-sejħa għal offerti ma jippermettux lill-offerenti li jindikaw dawn l-ispejjeż fl-offerti ekonomiċi tagħhom, il-prinċipji ta' trasparenza u ta' proporzjonalità għandhom jiġu interpretati fis-sens li ma jipprekludux il-fatt li l-offerenti jkunu jistgħu jirregolarizzaw is-sitwazzjoni tagħhom u li jissodisfaw l-obbligi previsti mil-leġiżlazzjoni nazzjonali fil-qasam f'terminu stabbilit mill-awtorità kontraenti. Lingwa tal-kawża: l-Ispanjol Id-Direttiva 2002/20/KE tal-Parlament Ewropew u tal-Kunsill tas-7 ta' Marzu 2002, dwar l-awtorizzazzjoni ta' networks u servizzi ta' komunikazzjonijiet elettroniċi (Direttiva ta' Awtorizzazzjoni), għandha tiġi interpretata fis-sens li kontribuzzjoni finanzjarja annwali, bħal dik inkwistjoni fil-kawża prinċipali, imposta lill-impriżi ta' telekomunikazzjonijiet li joperaw fi Spanja u li jkollhom kopertura ġeografika superjuri għal dik ta' komunità awtonoma, għall-finijiet tal-parteċipazzjoni fil-finanzjament tax-xandir pubbliku, ma taqax taħt il-kamp ta' applikazzjoni ta' din id-direttiva. Lingwa tal-kawża: il-Franċiż L-appell huwa miċħud bħala li huwa parzjalment manifestament inammissibbli u parzjalment manifestament infondat. Bruno Gollnisch huwa kkundannat għall-ispejjeż. Lingwa tal-kawża: il-Franċiż L-appell huwa miċħud bħala, parzjalment, manifestament inammissibbli u, parzjalment, manifestament infondat. Lingwa tal-kawża: il-Ġermaniż B'digriet tal-21 ta' Mejju 2019, il-Qorti tal-Ġustizzja tal-Unjoni Ewropea (Is-Seba' Awla) ċaħdet l-appell u kkundannat lill-parti li tilfet għall-ispejjeż. Lingwa tal-kawża: il-Ġermaniż L-appellanti titlob li l-Qorti tal-Ġustizzja jogħġobha: tannulla s-sentenza tal-Qorti Ġenerali tal-Unjoni Ewropea (Id-Disa' Awla) tas-6 ta' Diċembru 2018 fil-Kawża T-817/16 u d-deċiżjoni tar-Raba' Bord tal-Appell tal-21 ta' Settembru 2016 fil-Każ R 2030/2015-4 u tiċħad l-oppożizzjoni kollha kemm hi; tikkundanna lill-konvenut fl-ewwel istanza għall-ispejjeż. Minħabba l-karatteristiċi tad-database, estratt minn TMView ma jistax isir prova li tissostanzja [l-oppożizzjoni]; L-oppożizzjoni kellha għalhekk tiġi miċħuda diġà minħabba l-assenza ta' prova tad-dritt preċedenti; Barra minn hekk, il-Qorti Ġenerali kkunsidrat b'mod żbaljat li hemm probabbiltà ta' konfużjoni bejn iż-żewġ sinjali kunfliġġenti; b'mod partikolari, filwaqt li l-Qorti Ġenerali ċertament ikkonstatat id-differenzi eżistenti bejn is-sinjali, madankollu ma kkunsidrathomx iktar waqt l-evalwazzjoni tax-xebh viżiv bejn is-sinjali, iżda sempliċement qalet b'mod ġenerali u mingħajr ma mmotivat dan ulterjorment li jeżisti xebh viżiv medju bejn is-sinjali. Lingwa tal-kawża: il-Ġermaniż L-appellanti titlob li l-Qorti tal-Ġustizzja jogħġobha: tannulla s-sentenza tal-Qorti Ġenerali tal-Unjoni Ewropea (Id-Disa' Awla) tas-6 ta' Diċembru 2018 fil-Kawża T-848/16 u tiċħad ir-rikors; tikkundanna lil Deichmann SE għall-ispejjeż. Kuntrarjament għall-pożizzjoni tal-Qorti Ġenerali, estratt mid-database TMView ma jikkostitwixxix "dokument ekwivalenti" fis-sens tar-Regola 19(2)(a)(ii) tar-Regolament ta' implimentazzjoni; dan jirriżulta, minn naħa, mill-kliem ċar tad-dispożizzjoni li, fir-rigward tad-dokumenti ekwivalenti aċċettati, tirreferi għan-natura u mhux għall-oriġini tad-dokument, u, min-naħa l-oħra, mir-ratio tad-dispożizzjoni. Minħabba l-karatteristiċi tad-database, estratt mit-TMView ma jistax jikkostitwixxi prova sostantiva. L-oppożizzjoni kellha għalhekk — kif ġustament affermat mill-Bord tal-Appell — diġà tiġi miċħuda minħabba nuqqas ta' prova tad-dritt preċedenti. Lingwa tal-kawża: il-Ġermaniż L-appellanti titlob li l-Qorti tal-Ġustizzja jogħġobha: tannulla s-sentenza appellata tal-Qorti Ġenerali (Ir-Raba' Awla) tat-12 ta' Diċembru 2018 fil-Kawża T-253/17; tilqa' t-talbiet li hija ressqet fl-ewwel istanza u tiddeċiedi definittivament dwar it-tilwima, sussidjarjament, tibgħat lura l-kawża quddiem il-Qorti Ġenerali tal-Unjoni Ewropea; tikkundanna lill-appellat għall-ispejjeż. L-appellanti tinvoka evalwazzjoni ġuridika żbaljata. Hija ssostni li l-Qorti Ġenerali wettqet evalwazzjoni ġuridika żbaljata sa fejn iddeċidiet li l-prodotti ma kinux koperti mill-użu tat-trade mark kollettiva u aċċettat l-użu tat-trade mark tal-Unjoni li jista' jippermetti użu legali ta' trade mark unikament għal pakketti. Sabiex il-prodotti jkunu koperti, huwa rilevanti li s-sinjal jindika li l-produttur tal-prodott huwa membru tal-assoċjazzjoni u mhux li l-produttur tal-ippakkjar huwa membru tal-assoċjazzjoni. Il-prodotti u l-ippakkjar tagħhom kienu ppreżentati lill-pubbliku bħala unità ta' bejgħ. Il-funzjoni indikattiva tas-sinjal hija li jistgħu jseħħu ġestjoni u riċiklaġġ abbażi tal-appartenenza tal-produttur tal-prodott mas-sistema ta' ftehim ta' għoti ta' liċenzja tal-appellanti permezz tas-sistema doppja partikolari tagħha. Il-prodotti huma koperti minn dan l-użu, minkejja l-fatt li l-ippakkjar tal-prodott inkwistjoni jintuża wkoll simultanjament ma' trade marks ta' diversi impriżi, peress li huwa tipiku li trade marks kollettivi jintużaw flimkien ma' trade marks oħra. Il-funzjoni ta' trade mark kollettiva ma tirrikjedix li din dejjem tindika kwalitajiet speċifiċi ta' prodotti. Pjuttost, huwa suffiċjenti li t-trade mark kollettiva tindika appartenenza ma' assoċjazzjoni. Id-deċiżjoni tal-Qorti Ġenerali ma ħaditx inkunsiderazzjoni biżżejjed id-distinzjoni bejn id-diversi operaturi tas-sinjali fir-regolamenti tal-appellanti. It-trade mark intużat ukoll bl-għan li jinħoloq suq tal-bejgħ u speċifikament — skont in-natura tat-trade mark kollettiva — bit-tentattiv li tinżamm jew titjieb il-pożizzjoni fis-suq tal-kollettiv fil-konfront ta' kollettivitajiet kompetituri, b'mod partikolari sistemi doppji kompetituri, u/jew part mil-impriżi li ma jappartjenux mal-assoċjazzjoni. Lingwa tal-kawża: l-Ungeriż Lingwa tal-kawża: il-Litwan Jekk l-ewwel domanda tingħata tweġiba fl-affermattiv, l-Artikolu 193 tad-Direttiva 2006/112/KE għandu jiġi interpretat fis-sens li, f'ċirkustanzi bħal dawk fil-każ inkwistjoni, il-VAT għandha titħallas individwalment minn kull wieħed mill-parteċipanti (fil-każ inkwistjoni, ir-rikorrent u s-sieħeb fin-negozju tiegħu) fl-attività konġunta/sħubija — liema attività konġunta/sħubija, taħt il-liġi nazzjonali, ma titqiesx li tikkostitwixxi persuna taxxabbli u ma tgawdix minn personalità ġuridika — fuq il-parti ta' kull ħlas bħala korrispettiv li huma jirċievu (jew li huwa riċevibbli minn jew dovut lilhom) għall-provvisti taxxabbli ta' proprjetà immobbli? L-Artikolu 287 tad-Direttiva 2006/112/KE għandu jiġi interpretat fis-sens li, f'ċirkustanzi bħal dawk f'din il-kawża, id- dħul mill-bejgħ annwali msemmi f'dik id-dispożizzjoni huwa stabbilit billi jittieħed kont tad-dħul kollu tal-attività konġunta (riċevut kollettivament mill-parteċipanti fl-attività konġunta)? Lingwa tal-kawża: il-Ġermaniż Fil-każ li tingħata risposta fl-affermattiv għall-ewwel domanda: L-ispejjeż tal-pulizija tat-traffiku jistgħu wkoll jittieħdu inkunsiderazzjoni inkwantu spejjeż tal-operat tan-netwerk ta' infrastruttura fis-sens tat-tieni sentenza tal-Artikolu 7(9) tad-Direttiva 1999/62/KE kif emendata bid-Direttiva 2006/38/KE? Qbiż tal-ispejjeż ta' infrastruttura li jistgħu jittieħdu inkunsiderazzjoni fit-tariffa tat-triq medja meqjusa li tvarja sa 3.8 % b'mod partikolari meta jittieħdu inkunsiderazzjoni spejjeż li, diġà bħala prinċipju, ma jistgħux jittieħdu inkunsiderazzjoni, iwassal għal ksur tal-projbizzjoni ta' qbiż tal-ispejjeż skont l-Artikolu 7(9) tad-Direttiva 1999/62/KE kif emendata bid-Direttiva 2006/38/KE bil-konsegwenza li d-dritt nazzjonali f'dan ir-rigward ma huwiex applikabbli? Fil-każ li tingħata risposta fl-affermattiv għall-punt (b) tat-tieni domanda: Fil-każ li tingħata risposta fin-negattv għall-punt (a) tat-tielet domanda: Lingwa tal-kawża: l-Ingliż Meta, fl-interpretazzjoni ta' strument tad-dritt tal-UE li japplika fi Stat Membru partikolari, strument li ma japplikax f'dan l-Istat Membru jiġi adottat fl-istess ħin, dan l-aħħar strument jista' jittieħed inkunsiderazzjoni fl-interpretazzjoni tal-ewwel wieħed? Fl-implimentazzjoni tal-Artikolu 15 tad-Direttiva dwar il-Kundizzjonijiet tal-Akkoljenza (tfassil mill-ġdid) 2013/33/UE, jista' Stat Membru jadotta miżura ġenerali li effettivament tattribwixxi lil applikanti li għandhom jiġu ttrasferiti skont ir-Regolament Dublin III, Regolament (UE) Nru 604/2013, kwalunkwe dewmien fl-adozzjoni jew wara l-adozzjoni ta' deċiżjoni ta' trasferiment? Meta applikant jitlaq minn Stat Membru mingħajr ma jkun applika għal protezzjoni internazzjonali u jivvjaġġa lejn Stat Membru ieħor fejn jippreżenta applikazzjoni għal protezzjoni internazzjonali u jkun is-suġġett ta' deċiżjoni skont ir-Regolament Dublin III, Regolament (UE) Nru 604/2013, li abbażi tagħha huwa jerġa' jiġi ttrasferit lejn l-ewwel Stat Membru, id-dewmien li jirriżulta fl-ipproċessar tal-applikazzjoni għal protezzjoni jista' jiġi attribwit lill-applikant għall-finijiet tal-Artikolu 15 tad-Direttiva dwar il-Kundizzjonijiet tal-Akkoljenza (tfassil mill-ġdid) 2013/33/UE? Meta applikant jiġi ttrasferit lejn Stat Membru ieħor skont ir-Regolament Dublin III, Regolament (UE) Nru 604/2013, iżda jkun hemm dewmien fit-trasferiment minħabba proċedura ta' stħarriġ ġudizzjarju ppreżentata mill-applikant li għandha bħala konsegwenza s-sospensjoni tat-trasferiment skont ordni ta' sospensjoni tal-qorti, id-dewmien li jirriżulta fl-ipproċessar tal-applikazzjoni għal protezzjoni internazzjonali jista' jiġi attribwit lill-applikant għall-finijiet tal-Artikolu 15 tad-Direttiva dwar il-Kundizzjonijiet tal-Akkoljenza (tfassil mill-ġdid) 2013/33/UE, b'mod ġenerali jew b'mod partikolari, fil-każ li jiġi ddeterminat f'din il-proċedura li l-istħarriġ ġudizzjarju huwa infondat, b'mod manifest jew le, jew jikkostitwixxi abbuż ta' proċedura? Lingwa tal-kawża: il-Finlandiż Skont il-klawżola ta' limitazzjoni applikata fis-sejħa għal offerti għal servizzi ta' trasport b'karozzi tal-linja inkwistjoni, f'sitwazzjoni fejn in-numru ta' jiem ta' karozzi tal-linja tal-lottijiet mogħtija lill-offerent jaqbeż in-numru massimu ffissat mill-klawżola, il-lott li fih id-differenza ta' punti bejn l-offerta li ġiet fl-ewwel post u l-offerta li ġiet fit-tieni post, immultiplikata bin-numru ta' karozzi tal-linja tal-lott, tkun l-iżgħar, għandu jingħata lill-offerent li jkun għamel l-offerta li ġiet fit-tieni post. L-applikazzjoni tal-klawżola ta' limitazzjoni tista' twassal sabiex l-offerent li jkun għamel l-aħjar offerta għal-lott inkwistjoni jikseb, permezz tas-sejħa għal offerti, l-operat ta' numru ta' jiem ta' karozzi tal-linja li, b'mod totali, ikun inqas minn dak mogħti lill-offerent li jkun għamel l-offerta li ġiet fl-ewwel post. Sabiex jiġi ddeterminat jekk il-klawżola ta' limitazzjoni hijiex permessa, jista' jittieħed inkunsiderazzjoni r-riżultat konkret finali li għalih tista' twassal l-applikazzjoni tal-klawżola ta' limitazzjoni fil-kuntest tas-sejħa għal offerti, jew dan għandu jiġi evalwat b'mod astratt, b'tali mod li l-użu ta' klawżola ta' limitazzjoni bħal dik inkwistjoni fil-kawża prinċipali hija permessa jew le taħt id-Direttiva 2004/17? Sabiex jiġi ddeterminat jekk klawżola ta' limitazzjoni bħal dik inkwistjoni fil-kawża prinċipali hijiex permessa, għandha tingħata importanza lill-punti esposti fis-sejħa għal offerta bħala motivazzjoni tal-klawżola, li jikkonċernaw iż-żamma ta' sitwazzjoni ta' kompetizzjoni fir-rigward tat-trasport b'karozzi tal-linja fir-reġjun tal-belt kapitali, kif ukoll it-tnaqqis tar-riskju għall-kwalità tal-ġestjoni tat-trasport, marbut ma' bidla f'volum importanti ta' servizzi ta' trasport u mal-implimentazzjoni ta' linji differenti? Lingwa tal-kawża: il-Finlandiż Jekk il-mudell ta' awtorità lokali responsabbli konformement mal-ftehim ta' kooperazzjoni jissodisfa l-kundizzjonijiet għal trasferiment ta' kompetenzi: Fil-każ li l-kuntratti jingħataw wara li l-kompetenzi jkunu ġew ittrasferiti, l-entità pubblika li lilha jkunu ġew ittrasferiti l-kompetenzi hija kkunsidrata bħala l-awtorità kontraenti u, fuq il-bażi tal-kompetenzi lilha ttrasferiti mill-awtoritajiet lokali l-oħra bħala l-awtorità lokali responsabbli, din l-entità pubblika tista' tagħti kuntratti għal servizzi lill-entità relatata mingħajr sejħa għal offerti, sa fejn, mingħajr il-prinċipju ta' awtorità lokali responsabbli, l-għoti ta' dawn il-kuntratti għal servizzi kien ikun assenjat lill-awtoritajiet lokali li ttrasferew il-kompetenza bħala l-funzjoni tagħhom stess? Jekk, min-naħa l-oħra, il-mudell ta' awtorità lokali responsabbli konformement mal-ftehim ta' kooperazzjoni jissodisfa l-kundizzjonijiet ta' kooperazzjoni orizzontali: l-awtoritajiet lokali li qed jipparteċipaw f'din il-kooperazzjoni jistgħu jagħtu kuntratti għal servizzi mingħajr ma joħorġu sejħiet għal offerti lil awtorità lokali li qed tieħu sehem fil-kooperazzjoni, li tat dawn il-kuntratti għal servizzi lil waħda mill-entitajiet relatati magħha mingħajr sejħa għal offerti? Lingwa tal-kawża: il-Franċiż Lingwa tal-kawża: il-Latvjan Lingwa tal-kawża: il-Franċiż Tannulla d-digriet tat-28 ta' Frar 2019 (T-178/18); Tikkundanna lill-Kummissjoni għall-ispejjeż taż-żewġ istanzi. Bid-digriet ikkontestat, il-Qorti Ġenerali ddikjarat inammissibbli għan-nuqqas ta' interess ġuridiku r-rikors ippreżentat mir-Région de Bruxelles-Capitale. B'mod iktar speċifiku, il-Qorti Ġenerali ddeċidiet li r-Région de Bruxelles-Capitale ma kienx direttament ikkonċernat mir-regolament ikkontestat, fis-sens tar-raba' paragrafu tal-Artikolu 263 TFUE. Insostenn tal-appell tiegħu, ir-Reġjun ta' Brussell-Kapital iqajjem aggravju wieħed li jinqasam f'żewġ partijiet. L-ewwel nett, ir-rifjut tal-Qorti Ġenerali li teżamina l-kundizzjonijiet ta' ammissibilità tar-rikors fid-dawl tal-Artikolu 9 tal-Konvenzjoni ta' Aarhus jirriżulta minn interpretazzjoni żbaljata tal-Artikoli 2(4) u 9 ta' din l-istess Konvenzjoni u ma huwiex motivat b'mod adegwat. It-tieni nett, huwa abbażi ta' motivazzjoni insuffiċjenti u ksur tar-raba' paragrafu tal-Artikolu 263 TFUE u tal-Artikoli 20(2), 32(1), 36(3), 41(1) u 43(5) u (6) tar-Regolament 1107/2009 li l-Qorti Ġenerali ikkonkludiet li r-rikorrent ma ġiex affettwat direttament. Fit-tieni parti tal-appell tiegħu, żviluppat fil-każ li l-Qorti Ġenerali tilqa' t-talba għall-annullament tad-digriet ikkontestat u tiddeċiedi li hija stess għandha tiddeċiedi dwar l-ammissibilità tar-rikors, ir-Région de Bruxelles-Capitale jesponi r-raġunijiet li għalihom ir-rikors tiegħu għandu jiġi ddikjarat ammissibbli billi jissodisfa l-kundizzjonijiet tar-raba' paragrafu tal-Artikolu 263 TFUE. Lingwa tal-kawża: il-Franċiż L-appellant jitlob li l-Qorti tal-Ġustizzja jogħġobha: tannulla s-sentenza tas-6 ta' Marzu 2019, Hamas vs Il-Kunsill, T-289/15; tagħti deċiżjoni definittiva fuq il-kwistjonijiet li huma s-suġġett tal-appell; tikkundanna lill-Kunsill għall-ispejjeż kollha tal-istanzi quddiem il-Qorti Ġenerali u l-Qorti tal-Ġustizzja. L-appellant jinvoka erba' aggravji insostenn tal-appell tiegħu. L-ewwel nett, billi ddeċidiet li l-fatti ċċitati fil-punt 15 tal-Anness A u fil-punt 17 tal-Anness B tal-espożizzjoni tal-motivi tal-atti ta' Marzu 2015 huma invokati b'mod awtonomu mill-Kunsill, il-Qorti Ġenerali żnaturat l-annessi tal-proċess, issostitwiet il-motivi tagħha għal dawk tal-awtur tal-atti kkontestati, kisret l-obbligu li timmotiva d-deċiżjoni tagħha u ċaħdet lir-rikorrent f'dik il-kawża mill-possibbiltà li jipprepara d-difiża tiegħu. It-tieni nett, il-Qorti Ġenerali kisret l-Artikolu 1(4) tal-Pożizzjoni Komuni 2001/931, billi aċċettat li deċiżjoni ta' awtorità amministrattiva ttieħdet minn awtorità kompetenti fis-sens ta' din id-dispożizzjoni, minkejja li din qatt ma kienet is-suġġett ta' stħarriġ ġudizzjarju. It-tielet nett, il-Qorti Ġenerali kisret l-Artikolu 1(4) tal-Pożizzjoni Komuni 2001/93, l-Artikolu 296 TFUE, kif ukoll id-drittijiet tad-difiża u d-dritt għal protezzjoni ġudizzjarja effettiva tar-rikorrent f'dik il-kawża, meta ddeċidiet li d-deċiżjoni Brittanika kienet deċiżjoni ta' kundanna u li konsegwentement il-Kunsill kellu l-obbligu li jibbaża ruħu kemm jista' jkun fuq l-evalwazzjoni tal-awtorità li adottatha. Ir-raba' nett, billi ddeċidiet li l-Hamas u l-Hamas IDQ kienu entità waħda, il-Qorti Ġenerali kisret ir-regoli fuq l-oneru tal-prova, laqgħet regolarizzazzjoni mill-Kunsill tal-motivi tiegħu matul l-istanza, ħadet inkunsiderazzjoni ta' provi mingħajr ma vverifikat jekk kinux effettivi, kisret in-natura kontradittorja tad-dibattitu fuq il-fatti, żnaturat il-punti tal-proċess u kisret il-prinċipju tal-indipendenza tal-proċeduri. Lingwa tal-kawża: iċ-Ċek Il-President tal-Qorti tal-Ġustizzja ordna t-tħassir tal-kawża. Lingwa tal-kawża: l-Olandiż Il-President tal-Qorti tal-Ġustizzja ordna t-tħassir tal-kawża. Lingwa tal-kawża: il-Ġermaniż Il-President tal-Qorti tal-Ġustizzja ordna t-tħassir tal-kawża. Lingwa tal-kawża: il-Ġermaniż Il-President tal-Qorti tal-Ġustizzja ordna t-tħassir tal-kawża. Lingwa tal-kawża: l-Ingliż Lingwa tal-kawża: il-Franċiż Talba bbażata fuq l-Artikolu 268 TFUE u intiża sabiex tikseb kumpens għad-dannu li r-rikorrent allegatament sostna minħabba l-adozzjoni ta' miżuri restrittivi fil-konfronti tiegħu. Lingwa tal-kawża: il-Franċiż Talbiet skont l-Artikolu 270 TFUE u intiżi għall-annullament tad-deċiżjonijiet li r-rikorrenti ma jingħatawx iktar, mill-1 ta' Jannar 2014, leave għal raġuni ta' distanza u r-rimbors tal-ispejjeż tal-ivvjaġġar annwali sabiex ikunu jistgħu iżommu relazzjoni mal-pajjiż tal-oriġini tagħhom. Lingwa tal-kawża: il-Franċiż Talbiet skont l-Artikolu 270 TFUE u intiżi għall-annullament tad-deċiżjonijiet li r-rikorrenti ma jingħatawx iktar, mill-1 ta' Jannar 2014, leave għal raġuni ta' distanza u r-rimbors tal-ispejjeż tal-vjaġġ annwali sabiex ikunu jistgħu iżommu relazzjoni mal-pajjiż tal-oriġini tagħhom. Lingwa tal-kawża: l-Isvediż Talba abbażi tal-Artikolu 270 TFUE u tal-Artikolu 50a tal-Istatut tal-Qorti tal-Ġustizzja tal-Unjoni Ewropea u intiża, minn naħa, għall-annullament tad-deċiżjoni tal-BEI li tistabbilixxi b'mod definittiv ir-rapport ta' evalwazzjoni tar-rikorrent għall-proċedura ta' evalwazzjoni 2014, tar-rapport ta' evalwazzjoni tar-rikorrent għall-proċedura ta' evalwazzjoni 2014, tad-deċiżjonijiet tal-BEI, għall-2015, li dan ma jiġix promoss, li dan ma jingħatax bonus individwali u li s-salarju jiżdiedlu b'1.20 % u, min-naħa l-oħra, għall-kumpens tad-dannu li allegatament sofra r-rikorrent. Lingwa tal-kawża: l-Ingliż Lingwa tal-kawża: il-Franċiż Lingwa tal-kawża: il-Franċiż Lingwa tal-kawża: il-Franċiż Lingwa tal-kawża: il-Ġermaniż Rikors ippreżentat kontra d-deċiżjoni tal-Ewwel Bord tal-Appell tal-EUIPO tas-6 ta' Novembru 2017 (Każ R 291/2017-1), dwar applikazzjoni għar-reġistrazzjoni tas-sinjal figurattiv LIEBLINGSWEIN bħala trade mark tal-Unjoni Ewropea. Lingwa tal-kawża: il-Ġermaniż Rikors ippreżentat kontra d-deċiżjoni tal-Ewwel Bord tal-Appell tal-EUIPO tas-6 ta' Novembru 2017 (Każ R 501/2017-1), dwar applikazzjoni għar-reġistrazzjoni tas-sinjal figurattiv WEIN FÜR PROFIS bħala trade mark tal-Unjoni Ewropea. Lingwa tal-kawża: il-Franċiż Rikors ippreżentat kontra d-deċiżjoni tal-Ewwel Bord tal-Appell tal-EUIPO tas-6 ta' Novembru 2017 (Każ R 502/2017-1), dwar applikazzjoni għar-reġistrazzjoni tas-sinjal figurattiv WEIN FÜR PROFIS bħala trade mark tal-Unjoni Ewropea. Lingwa tal-kawża: il-Grieg Ir-rikorrenti titlob li l-Qorti Ġenerali jogħġobha: tannulla d-Deċiżjoni tal-Kummissjoni Ewropea C(2018) 6717 finali tad-19 ta' Ottubru 2018 dwar "Għajnuna mill-Istat SA 50233 (2018/N) — Greċja Għajnuna mill-Istat għall-bini tal-parti ta' isfel tal-awtostrada E65"; tikkundanna lill-Kummissjoni Ewropea għall-ispejjeż kollha tar-rikorrenti. Insostenn tar-rikors tagħha, ir-rikorrenti tinvoka tmien motivi. L-ewwel motiv ibbażat fuq in-nuqqas ta' motivazzjoni tal-evalwazzjoni mwettqa mill-Kummissjoni Ewropea li tinsab fit-taqsima 3.3.1.1. tad-deċiżjoni kkontestata li tirrigwarda l-aċċettazzjoni tal-kriterju tal-ħlas tal-għajnuna sabiex jintlaħqu għanijiet ta' interess komuni. It-tieni motiv ibbażat fuq in-nuqqas ta' motivazzjoni u fuq żball manifest ta' evalwazzjoni tad-dritt u tal-fatti tal-kawża fir-rigward tal-evalwazzjoni mwettqa mill-Kummissjoni Ewropea li tinsab fit-taqsima 3.3.1.2. tad-deċiżjoni kkontestata f'dak li jirrigwarda l-aċċettazzjoni li ġie ssodisfat il-kriterju tal-ħolqien ta' inċentiv favur il-konċessjonarju. It-tielet motiv ibbażat fuq żball manifest ta' evalwazzjoni tad-dritt u tal-fatti tal-kawża fir-rigward tal-evalwazzjoni mwettqa mill-Kummissjoni Ewropea li tinsab fit-taqsima 3.3.1.3. u fit-taqsima 3.3.1.4. tad-deċiżjoni kkontestata f'dak li jirrigwarda l-aċċettazzjoni tal-kriterju tal-prinċipju ta' neċessità u ta' proporzjonalità. Ir-raba' motiv ibbażat fuq in-nuqqas ta' motivazzjoni fir-rigward tal-evalwazzjoni mwettqa mill-Kummissjoni Ewropea li tinsab fit-taqsima 3.3.1.3. (punti 60 sa 64) tad-deċiżjoni kkontestata. Il-ħames motiv ibbażat fuq in-nuqqas ta' motivazzjoni u fuq żball manifest ta' evalwazzjoni tad-dritt u tal-fatti tal-kawża fir-rigward tal-evalwazzjoni mwettqa mill-Kummissjoni Ewropea li tinsab fit-taqsima 3.3.1.3. (punti 66 sa 69) tad-deċiżjoni kkontestata. Is-sitt motiv ibbażat fuq in-nuqqas ta' motivazzjoni fir-rigward tal-evalwazzjoni mwettqa mill-Kummissjoni Ewropea li tinsab fil-Kapitolu 3.3.1.3. (punti 70 sa 75) tad-deċiżjoni kkontestata. Il-seba' motiv ibbażat fuq in-nuqqas ta' motivazzjoni u fuq żball manifest ta' evalwazzjoni fir-rigward tal-evalwazzjoni mwettqa mill-Kummissjoni Ewropea li tinsab fil-Kapitolu 3.3.1.3. (punti 75 sa 80) tad-deċiżjoni kkontestata f'dak li jirrigwarda l-aċċettazzjoni tal-kriterju tal-proporzjonalità tal-għajnuna kontenzjuża. It-tmien motiv ibbażat fuq in-nuqqas ta' motivazzjoni u fuq żball manifest ta' evalwazzjoni fir-rigward tal-evalwazzjoni mwettqa mill-Kummissjoni Ewropea li tinsab fil-Kapitolu 3.3.1.5. tad-deċiżjoni kkontestata f'dak li jirrigwarda l-assenza ta' inċidenza fuq il-kummerċ intrakomunitarju. Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tikkundanna lill-EUIPO għall-ispejjeż, inklużi l-ispejjeż sostnuti fil-proċedimenti quddiem id-Diviżjoni tal-Kanċellazzjoni u t-Tieni Bord tal-Appell tal-EUIPO. Ksur tal-Artikolu 52(1)(c) tar-Regolament (UE) 2017/1001 tal-Parlament Ewropew u tal-Kunsill; Ksur tal-Artikolu 94(1) tar-Regolament (UE) 2017/1001 tal-Parlament Ewropew u tal-Kunsill. Lingwa tal-kawża: il-Franċiż Ir-rikorrent jitlob li l-Qorti Ġenerali jogħġobha: tiddikjara r-rikors tiegħu ammissibbli; tikkonkludi għall-annullament tad-deċiżjoni kkontestata; tikkundanna lill-Kunsill għall-ispejjeż. L-ewwel motiv, ibbażat fuq l-inkompetenza tal-Kunsill sabiex jadotta d-deċiżjoni kkontestata, sa fejn l-Unjoni Ewropea u r-Renju tal-Marokk huma inkompetenti sabiex jikkonkludu ftehimiet internazzjonali, li jinkludu s-Saħara tal-Punent, minflok il-poplu ta' dan it-territorju, kif irrappreżentat mill-Front Polisario. It-tieni motiv, ibbażat fuq nuqqas ta' twettiq tal-obbligu li jiġu eżaminati l-fatti rilevanti kollha tal-każ ineżami, sa fejn il-Kunsill ma ħax inkunsiderazzjoni il-fatt li l-ftehim internazzjonali, konkluż bid-deċiżjoni kkontestata, kien is-suġġett ta' applikazzjoni provviżorja, matul tnax-il sena, għat-territorju tas-Saħara tal-Punent, bi ksur tal-istatut separat u distint tiegħu. It-tielet motiv, ibbażat fuq nuqqas ta' twettiq tal-obbligu li tiġi eżaminata l-kwistjoni tar-rispett tad-drittijiet fundamentali u tad-dritt umanitarju internazzjonali, sa fejn, fl-adozzjoni tad-deċiżjoni kkontestata, il-Kunsill ma stħarriġx il-kwistjoni dwar ir-rispett tad-drittijiet tal-bniedem fir-territorju tas-Saħara tal-Punent okkupat. Ir-raba' motiv, ibbażat fuq ksur tad-drittijiet tad-difiża sa fejn il-Kunsill ma ta bidu għal ebda diskussjoni mal-Front Polisario, l-uniku rappreżentant tal-poplu tas-Saħara tal-Punent, qabel l-adozzjoni tad-deċiżjoni kkontestata. Il-ħames motiv, ibbażat fuq ksur tal-prinċipji u tal-valuri essenzjali li jiggwidaw l-azzjoni tal-Unjoni fix-xena internazzjonali. Ir-rikorrent iqis fil-fatt li l-ftehim internazzjonali, konkluż bid-deċiżjoni kkontestata, japplika għat-territorju tas-Saħara tal-Punent fil-kuntest tal-politika annessjonista tar-Renju tal-Marokk u tal-ksur sistematiku tad-drittijiet fundamentali li ż-żamma ta' din il-politika teħtieġ. Is-sitt motiv, ibbażat fuq ksur tad-dritt ta' awtodeterminazzjoni, sa fejn il-ftehim internazzjonali, konkluż bid-deċiżjoni kkontestata, huwa applikabbli għas-Saħara tal-Punent bi ksur, minn naħa, tal-istatut separat u distint ta' dan it-territorju, u, min-naħa l-oħra, tad-dritt tal-poplu tas-Saħara tal-Punent għar-rispett tal-integrità territorjali tat-territorju tiegħu. Is-seba' motiv, ibbażat fuq ksur tal-prinċipju ta' effett relattiv tat-trattati, sa fejn il-poplu tas-Saħara tal-Punent, kif irrappreżentat mill-Front Polisario, ma tax il-kunsens tiegħu għall-ftehim internazzjonali, konkluż bid-deċiżjoni kkontestata. It-tmien motiv, ibbażat fuq ksur tal-ispazju tal-ajru tas-Saħara tal-Punent, sa fejn id-deċiżjoni kkontestata, billi rratifikat il-prattika illegali li oriġinat mill-applikazzjoni provviżorja tal-ftehim internazzjonali, konkluż minnha, għandha l-effett li tinkludi l-ispazju tal-ajru tas-Saħara tal-Punent fil-kamp ta' applikazzjoni tal-imsemmi ftehim. Id-disa' motiv, ibbażat fuq ksur tad-dritt ta' responsabbiltà internazzjonali, sa fejn, bid-deċiżjoni kkontestata, l-Unjoni tonqos mill-obbligi tagħha, minn naħa, billi ma twettaqx l-obbligu tagħha li ma tirrikonoxxix l-okkupazzjoni illegali tas-Saħara tal-Punent, u min-naħa l-oħra, billi tgħin u tassisti ż-żamma ta' din is-sitwazzjoni. Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tikkundanna lill-EUIPO għall-ispejjeż, inklużi dawk tal-proċedimenti ta' oppożizzjoni u tal-appell quddiem il-Bord tal-Appell. Ksur tal-Artikolu 8(1)(b) tar-Regolament Nru 2017/1001 tal-Parlament Ewropew u tal-Kunsill. Lingwa tal-kawża: il-Ġermaniż Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tikkundanna lill-EUIPO għall-ispejjeż tiegħu stess kif ukoll għal dawk tar-rikorrenti. Ksur tal-Artikolu 7(1)(b) tar-Regolament (UE) 2017/1001 tal-Parlament Ewropew u tal-Kunsill; ksur tal-prinċipju ta' ugwaljanza fit-trattament; ksur tal-prinċipju ta' drittijiet tad-difiża.
Extracted from C_220_2019.html